CELEX: 62016TN0894
Language: da
Date: 2016-12-19 00:00:00
Title: Sag T-894/16: Sag anlagt den 19. december 2016 — Air France mod Kommissionen

13.2.2017   
            
            
               DA
            
            
               Den Europæiske Unions Tidende
            
            
               C 46/26
            
         Sag anlagt den 19. december 2016 — Air France mod Kommissionen
   (Sag T-894/16)
   (2017/C 046/30)
   Processprog: fransk
   
      Parter
   
   
      Sagsøger: Société Air France (Roissy-en-France, Frankrig) (ved advokat R. Sermier)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse (EU) 2016/1698 af 20. februar 2014 om de foranstaltninger, SA.22932 (2011/C) (ex NN 37/2007), som Frankrig har iværksat til fordel for lufthavnen Marseille Provence og de luftfartsselskaber, som benytter lufthavnen (meddelt under nummer C(2014) 870), annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om de mangler, som den anfægtede afgørelse er behæftet med, for så vidt angår støtten fra departementet Bouches-du-Rhône til terminalen »Marseille-Provence 2« (MP2). Navnlig
               
                           —
                        
                        
                           tjener foranstaltningen ikke klart definerede mål af almen interesse. Kommissionens vurdering i den anfægtede afgørelse er behæftet med en begrundelsesmangel, en retlig fejl og et fejlskøn for så vidt angår
                           
                                       —
                                    
                                    
                                       målet om at imødekomme en forventet stigning i lufttrafikken og
                                    
                                 
                                       —
                                    
                                    
                                       målet om at fremme regionens økonomiske udvikling.
                                    
                                 
                     
                           —
                        
                        
                           Støtten er ikke nødvendig.
                        
                     
         
               2.
            
            
               Andet anbringende om de mangler, den anfægtede afgørelse er behæftet med, for så vidt angår aftalen med selskabet Airport Marketing Services om køb af annonceplads.
            
         
               3.
            
            
               Tredje anbringende om de mangler, den anfægtede afgørelse er behæftet med, for så vidt angår passagerafgiftssatserne for terminalen MP2.